ইউনিলিভারের নারী ডিরেক্টর হলেন জিনিয়া
ইউনিলিভার বাংলাদেশের (ইউবিএল) নতুন ফাইন্যান্স ডিরেক্টর হলেন জিনিয়া হক। এর আগে তিনি বিউটি অ্যান্ড ওয়েলবিং অ্যান্ড পার্সোনাল কেয়ার বিজনেস বিভাগের ফাইন্যান্স ডিরেক্টর হিসেবে দায়িত্ব পালন করেছেন। 







নতুন পদে দায়িত্ব গ্রহণের মাধ্যমে জিনিয়া ইউনিলিভার বাংলাদেশের ম্যানেজমেন্ট কমিটিতে যোগ দিলেন এবং প্রতিষ্ঠানটির প্রথম নারী ফাইন্যান্স ডিরেক্টর হওয়ার গৌরব অর্জন করেন। 




করপোরেট ইন্ডাস্ট্রিতে ব্যবসা খাতের আর্থিক-বিষয়াদি, আঞ্চলিক কার্যক্রম এবং ম্যানুফ্যাকচারিং বিষয়ে জিনিয়ার দীর্ঘ ২২ বছরেরও বেশি অভিজ্ঞতা রয়েছে। তিনি ২০১৯ সালে ইউনিলিভারে যোগ দেন। 
ইউনিলিভারে যোগদানের পূর্বে জিনিয়া ২০১৪ সাল থেকে জিএসকেতে ফাইন্যান্স ডিরেক্টর হিসেবে দায়িত্ব পালন করেন। এছাড়া তিনি বিএটি বাংলাদেশের করপোরেট ফাইন্যান্স এবং ইন্টারন্যাশনাল অডিট বিভাগে বিভিন্ন পদে কর্মরত ছিলেন।
জিনিয়া ঢাকা বিশ্ববিদ্যালয়ের ব্যবসা প্রশাসন ইনস্টিটিউটে ফাইন্যান্স বিষয়ে স্নাতক সম্পন্ন করেন।

ইউনিলিভার বাংলাদেশের (ইউবিএল) নতুন ফাইন্যান্স ডিরেক্টর হলেন জিনিয়া হক। এর আগে তিনি বিউটি অ্যান্ড ওয়েলবিং অ্যান্ড পার্সোনাল কেয়ার বিজনেস বিভাগের ফাইন্যান্স ডিরেক্টর হিসেবে দায়িত্ব পালন করেছেন।